

Annwyl Arlwywr,

Diolch am gymryd rhan yn yr Her Spaghetti Fawr. Fel rhan o Wythnos Genedlaethol Prydau Ysgol 2016 rydym yn gofyn i bob ysgol yng Nghymru a Lloegr ddod ynghyd i gynnal y parti pasta mwyaf erioed. Rydym yn gofyn i chi ein helpu i weini digon o basta i gyrraedd yr Eidal – ar gyfer hynny mae angen 171,000 cyfran. Bydd hyn yn hwyl ac yn her i chi a’r disgyblion yn eich ysgol. Bydd modd ichi lawrlwytho a chwblhau eich tystysgrif eich hun i’w harddangos yn yr ysgol.

**Rhoi’r syniad ar waith**

Mae gennym yr holl adnoddau angenrheidiol er mwyn ichi redeg ymgyrch hyrwyddo lwyddiannus. Cofiwch lawrlwytho’r posteri a chwblhau’r templedi bwydlen ac, yn bwysicaf oll, anfon allan eich gwahoddiadau parti. Mae’n bosib prynu posteri a nwyddau o siop Wythnos Genedlaethol Prydau Ysgol hefyd.

**Dyma’r adnoddau sydd ar gael:**

• Poster hysbysebu

• Poster Bwydlen

• Poster Beth Sydd Ymlaen yn ystod Wythnos Genedlaethol Prydau Ysgol

• Tystysgrif

• Gwahoddiad

• Llythyr Penaethiaid

• Datganiad i’r Wasg

Rydym am i’ch ymgyrch fod yn llwyddiant, felly dilynwch y camau syml hyn i sicrhau llwyddiant

• Dewiswch ddyddiad yn ystod Wythnos Genedlaethol Prydau Ysgol – holwch eich ysgol a yw’n gyfleus

• Cynlluniwch eich bwydlen

• Lawrlwythwch a chwblhewch y gwahoddiad. Gofynnwch i’r ysgol argraffu un ar gyfer pob rhiant

• Lawrlwythwch a chwblhewch y posteri a’u gosod lle bydd pawb yn eu gweld

• Cysylltwch â’ch papur lleol i weld allwch chi gael mwy o gyhoeddusrwydd

• Mwynhewch y digwyddiad

Peidiwch â phoeni os nad yw’n bosib ichi ddefnyddio argraffydd oherwydd gallwch brynu popeth o siop Wythnos Genedlaethol Prydau Ysgol.

Hoffem wybod sut rydych yn dod ymlaen.

Er mwyn ceisio cyrraedd ein targed, mae arnom angen gwybod faint o bobl sy’n dod i’ch digwyddiad. Cysyllwch â ni drwy Facebook, Twitter neu e-bost xxxxxxxxxxxxxxxxxxxx. Gallwch eich helpu i roi cyhoeddusrwydd i’r digwyddiad, hefyd. Dywedwch wrth y byd a’r betws beth rydych yn ei wneud yn ystod yr Wythnos eleni! Byddwn yn diweddaru’r cyfansymiau yn gyson ar y wefan ac yn cynnwys yr holl wybodaeth ddiweddaraf.

Cofiwch fod gennych wythnos gyfan i gynnal digwyddiadau arbennig. Ewch i www.thegreatschoollunch.co.uk i weld y digwyddiadau hwyliog eraill sydd ymlaen a’r adnoddau sydd ar gael.

Pob lwc a mwynhewch y marchnata

**Tîm Wythnos Genedlaethol Prydau Ysgol**